ส่วนทีมเศรษฐกิจที่จะมาช่วยทำงานในรัฐบาลชุดใหม่ นายสันติ เชื่อว่า นายกรัฐมนตรีคนใหม่จะเลือกสรรบุคคลที่มีความรู้ ความสามารถเหมาะสมกับตำแหน่ง เข้ามาช่วยทำงาน รวมทั้งทีมกฎหมายและทีมงานทางสังคม สำหรับงานเร่งด่วนและเป็นเรื่องใหญ่ที่รัฐบาลชุดใหม่จะเข้ามาเร่งดำเนินการ น่าจะเป็นเรื่องความมั่นคงและความสมานฉันท์ของคนไทยทั้งประเทศส่วนเรื่องของเศรษฐกิจน่าจะมีการเร่งผลักดันงบประมาณปี 2550 ให้ออกมาได้ตามกำหนดภายในวันที่ 1 มกราคม 2550 ซึ่งจะทำให้เกิดการลงทุนภาครัฐเพื่อกระตุ้นเศรษฐกิจให้ฟื้นตัวขึ้น โดยจะมีการลงทุนโครงการสำคัญ อาทิ รถไฟฟ้า โครงการลงทุนขนาดใหญ่ (เมกะโปรเจกต์) ส่วนพื้นฐานเศรษฐกิจของไทยขณะนี้ยังถือว่าดีอยู่ โดยเฉพาะตัวเลขส่งออกที่ยังขยายตัวได้สูงนายจิตติ ตั้งสิทธิ์ภักดี นายกสมาคมค้าทองคำ กล่าวว่า เชื่อการทำงานของ พล.อ.สุรยุทธ์เป็นไปอย่างสร้างสรรค์ และได้รับการยอมรับของต่างชาติ และยิ่งมีนโยบายที่ดีสอดคล้องกับแนวทางประชาธิปไตย จะสร้างการยอมรับของต่างชาติได้มากขึ้น
รัฐบาลชุดใหม่จะเร่งผลักดันงบประมาณปี 2550 ให้ออกมาได้ตามกําหนดภายในวันที่เท่าใด 
1 มกราคม 2550